Мы махуэхэм
Мэлыжьыхьым и 4, махуэку
Лагъымым зыщыхъумэным теухуа дунейпсо махуэщ. ООН-м и Ассамблее Нэхъыщхьэм 2005 гъэм къищтащ.
Ялтэ къалэм и махуэщ. Ар илъэси 175-рэ ирокъу.
1933 гъэм Къэбэрдей-Балъкъэрым и тхакIуэхэм я оргбюро къызэрагъэпэщащ.
1945 гъэм Советыдзэм Словакием и къалащхьэ Братиславэ хуит къищIыжащ.
Илъэс 40 и пэкIэ Нью-Йорк къыщызэIуахащ Дунейпсо сату центрым и унитI, дэтхэнэри къати 110-рэ хъууэ. 2001 гъэм фокIадэм и 11-м щIэпхъаджащIэхэм яубыда кхъухьлъатитIкIэ ебгъэрыкIуэри, а унитIри къызэтрагъэщэхауэ щытащ.
УсакIуэ, Адыгэ Республикэм щэнхабзэмкIэ щIыхь зиIэ и лэжьакIуэ Емыжь МулиIэт къыщалъхуа махуэщ.
Адыгей усакIуэ Гъыш Рахьмэт илъэс 50 ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градус 15 — 17, жэщым градус 11 — 12 щыхъунущ.
Мэлыжьыхьым и 5, мэрем
1242 гъэм Невский Александр и дзэм Чудэ гуэлым и деж нэмыцэдзэр щызэтрикъутащ.
1905 гъэм Алъхъуей (Курп Ищхъэрэ) къуажэм и мэкъумэшыщIэхэм зыкъаIэтащ.
1943 гъэм ВКП(б)-м и Къэбэрдей-Балъкъэр обкомым и бюром унафэ къищтащ Бахъсэн ГЭС-р зэфIэгъэувэжыным теухуауэ.
1943 гъэм Налшык дэт дагъэ завод №1-р зэфIагъэувэжащ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градус 12 — 18, жэщым градус 12 — 13 щыхъунущ.
